Rindu Awak Separuh Nyawa

***Rindu Awak Separuh Nyawa*** ialah sebuah siri drama televisyen Malaysia 2021 arahan Along Kamaludin. Dibintangi oleh Uqasha Senrose, Shukri Yahaya dan Marsha Milan. Siri drama ini memulakan tayangan perdana di Slot MegaDrama, Astro Ria bermula 23 Mac 2021 menggantikan drama *[[Marry Me Senorita]]*. 

Siri drama ini mencapai kejayaan komersil dan mencatatkan rating drama Melayu tertinggi untuk tahun 2021 iaitu dengan jumlah tontonan digital sebanyak 16.9 juta tontonan.    

## Sinopsis
Kasih Maisara (Uqasha Senrose) menyimpan dendam terhadap ayahnya, Dato’ Raqib (Khairil Anwar Aman), kerana dia merasakan bahawa Dato’ Raqib merupakan penyebab kematian ibunya. Kerana dendam itu, Maisara telah menggunakan Aidil (Fizo Omar), anak lelaki kepada sahabat baik bapanya sebagai kambing hitam dalam rancangan memalukan ayahnya. Maisara berpura-pura jatuh cinta dengan Aidil dan membatalkan upacara pertunangan ketika ia bakal berlangsung. Aidil kecewa namun dia menerima keputusan Maisara kerana perasaan cintanya masih ada buat gadis sombong itu.

Dalam kejadian lain, Maisara hampir melanggar Nazril Nazim (Shukri Yahaya) yang sedang menunggang motorsikal. Tercetus perbalahan kecil sewaktu mereka berdua bersemuka buat pertama kali itu. Pertemuan kedua mereka adalah apabila Nazril menghubungi Maisara untuk menyerahkan surat amanah sahabat baiknya Aidil, tanpa mengetahui bahawa Kasih Maisara yang telah mengecewakan sabahatnya itu merupakan perempuan yang sama yang diceramahnya sebelum ini. Sewaktu bertemu, sekali lagi Nazril menegur kesombongan Maisara. Nazril satu-satunya lelaki yang berani menegur perangai buruk Maisara. Egonya terusik dengan teguran Nazril. Teguran Nazril didengari oleh musuh Maisara, Sally (Fiza Thomas) yang kemudiannya mencabar gadis itu untuk menjadi isteri Nazril. Dengan sombongnya Maisara bersetuju menyebabkan Nazril Nazim menjadi mangsa pertaruhan bodoh Maisara tanpa dia ketahui.

Pelbagai cara yang Maisara gunakan untuk mendekati Nazril. Tanpa Maisara ketahui, keluarga Nazril telah memilih Nurul Huda (Marsha Milan), gadis sekampung Nazril sebagai calon isteri buat Nazril dan mereka bakal disatukan setelah keduanya habis belajar. Nurul Huda juga merupakan teman sebilik Maisara yang sangat dibencinya. Namun satu kejadian yang tidak dijangka berlaku, Nazril membuka hatinya untuk mengambil Maisara sebagai isterinya. Nurul Huda yang sememangnya menyayangi Nazril kecewa. Manusia tidak sempurna dan melakukan kesalahan. Maisara hidup dan belajar, ketulusan Nazril menyiram dirinya dengan cinta membuatkan dia sedar. Walaupun begitu, ketika cintanya mulai mekar, Nazril menyedari bahawa perkahwinan mereka hanyalah ‘pertaruhan’ buat Maisara, dan dia pergi dengan hati yang patah. Maisara yang sedang dilamun cinta menunggu kepulangan suaminya namun Nazril tidak kunjung tiba, apakah itu pengakhiran kisah cinta mereka?

## Pelakon
### Pelakon utama

* Uqasha Senrose sebagai Kasih Maisara
* Shukri Yahaya sebagai Nazril Nazim  
* Marsha Milan sebagai Nurul Huda 

### Pelakon pembantu
* Aida Khalida sebagai Puan Norida
* Norreen Iman sebagai Qistina 
* Ikhlas Jalil sebagai Izuddin
* Fizo Omar sebagai Aidil
* Rahim Jailani sebagai Dato' Halim
* Khaty Azian sebagai Datin Khadijah
* Khairil Anwar Aman sebagai Dato' Raqib
* Fareez Ridzwan sebagai Agil
* Noorkhiriah sebagai Munah
* Aleza Shadan sebagai Esah
* Fauzi Nawawi sebagai Kasim
* Farouk Hussain sebagai Kader Salim
* Fiza Thomas sebagai Salina a.k.a Sally
* Munira Mohd Iwan sebagai Azminda
* Mak Wan sebagai Mak Cik Bibah
* Fareez Fauzi sebagai Malik
* Lisdawati sebagai Datin Shidah
* Balkisyh Semundur Khan sebagai Jah Kelip
* Silfeny Osman sebagai Anis

### Pelakon sampingan
* Razman Mahayuddin sebagai Hamdan
* Suraiya Hussin sebagai Maksu Dila
* Azmi Ali sebagai Tok Lang
* Elly Suhaili sebagai Kak Kiah
* Idris Jaafar sebagai Pak Mat
* Sofiahani sebagai Rogayah
* Syazairul Afiq sebagai Man
* Abang Long Sofian sebagai Adi
* Aishah Dad sebagai Halijah
* Nur Antasha sebagai Lela
* Lokman Hakiem sebagai Abang Ali
* Emerlia Feronika sebagai Haida
* Yasmien Sakienah sebagai Halimah
* Annasyidah sebagai Adik Munah

### Pelakon kanak-kanak
* Puteri Rafasya sebagai Putri Jumaah (Mah)
* Fara Nadiah sebagai Fatin Adelia (Manja)
* Mohd Darwish sebagai Zafrel (5 Tahun)
* Hayfa Aliyah sebagai Kaseh (4 Tahun)
* Muhammad Aryan Fateh sebagai Baby 1
* Malaeka Nisreen sebagai Baby 2

## Runut Bunyi
* Rindu Separuh Nyawa - Naqiu & Vanessa Reynauld
* Bimbang - Marsha Milan
* Kucu Kuca - Lia Aziz
* Pudar - Indah Ruhaila
* Kesudahan Kita - Marsha Milan
* Merindu - Izaan
* Setinggi Syurga - Khai Bahar & Inteam
* Vroom Vroom - Nabila Razali
* Angkara - Siti Nordiana
* Ilusi - Tree Hill
* Jannah - Ikhwan Fatanna

## Anugerah dan pencalonan

## Rujukan